מורנה (מוזיקה)

מורנה (Morna) הוא סגנון מוזיקלי וריקוד מסורתי מכף ורדה, אשר נחשבת באופן רחב כמוזיקה הלאומית של כף ורדה, ומוכרת כמורשת תרבותית בלתי מוחשית על ידי אונסק"ו מאז 11 בדצמבר 2019.

בין המוזיקאים המזוהים עם הז'אנר ניתן למנות את סזריה אבורה.

כריקוד, מורנה הוא ריקוד סלוני, הנרקד בזוגות. המבצעים רוקדים כשזרועם מחבקת את בן/בת הזוג שלהם, בעוד שבזרוע השנייה הם אוחזים ידיים. הריקוד הוא בסך הכל שתי תנועות גוף לצד אחד בתיבה אחת, ובתיבה שלאחריה את אותן התנועות רק לצד השני.

 אפיון 
כז'אנר מוזיקלי, הז'אנר מאופיין בקצב לנטו, תיבה בת שתי פעימות (ולעיתים אף 4 פעימות),Brito, M., Breves Apontamentos sobre as Formas Musicais existentes em Cabo Verde — 1998 ובנויה במבנה הרומני המבוסס על מעגל הקווינטות,Martins, Vasco, Música Tradicional Cabo-verdiana Vol. I — A morna בעוד שמבנה הלירי של השיר בנוי מסטרופות מוזיקליות, ולא מרפרן. כמו כן, יצירות הז'נאר הן בדרך כלל מונוטוניות.Sousa, P.e J. M. de, Hora di Bai — Capeverdean American Federation, Boston, 1973 יצירות שאינן מונוטוניות הן בדרך כלל נדירות, ובדרך כלל מדובר במעבר מסולם מינורי לסולם מז'ורי, ולהפך. בנוסף לכך, הקו המלודי של השיר בדרך כלל משתנה לאורך השיר, עם רצפי תווים עולים ויורדים, ובתוך תיבות שבאורכים שונים אחד מהשני.

ליצירות מהז'אנר, שמושרות בדרך כלל בקריאולית כף ורדה , יש ליריקה בנושאי אהבה ונושאים טיפוסיים לכף ורדה, כמו יציאה מהארץ, חזרה לארץ, געגוע נוסטלגי או מנלכולי, ואהבת הארץ או הים. כמו כן, יצירות הז'אנר מכילות צלילי קווקיניו, קלרינט, אקורדיון, כינור, פסנתר, מערכת תופים, גיטרה בס, גיטרה חשמלית וגיטרה.

 הערות שוליים 

קטגוריה:כף ורדה: מוזיקה
קטגוריה:כף ורדה: סמלים לאומיים